EkBass/fiwiki-20250220-pages-articles huggingface dataset:
Neljäntienristeys

Neljäntienristeys on kirjailija Tommi Kinnusen vuonna 2014 ilmestynyt esikoisromaani. Kirjan nimi viittaa sen rakenneratkaisuun: teos muodostuu neljästä eri elämäntarinasta, jotka kerrotaan kunkin omasta näkökulmasta. Naisten asema tulee esille jokaisessa tarinassa. Myös ajan kuluminen tulee esiin, joten kyse on myös sukutarinasta. Teos alkaa Maria-nimisen kätilön ensi askeleista ammatissaan 1890-luvulla. Hän joutuu kokemaan erityisesti miesten vähättelyä. Työ kuitenkin sujuu ja Maria rakentaa itselleen ja lapselleen talon kaupungin keskeiselle paikalle, jota ihmiset alkavat kutsua Kätilönmutkaksi. Teos on myös talon tarina. Marian lapselle Lahjalle ja tämän aviomiehelle Onnille se on ensimmäinen yhteinen koti. Neljäs henkilö Kaarina palaa kotiveräjille 1960-luvulla ja kohtaa aikaisempien sukupolvien patoutuneita, puhumattomia jännitteitä. Kirjallisuuskriitikko Antti Majander luonnehti romaania harvinaisen painokkaaksi ja varmaotteiseksi proosadebyytiksi. Romaani on julkaistu hollanniksi, islanniksi, japaniksi, liettuaksi, norjaksi, puolaksi, ranskaksi, ruotsiksi, sloveeniksi, tanskaksi, tšekiksi, turkiksi, kreikaksi, italiaksi, kroatiaksi, saksaksi, unkariksi ja viroksi ja sen käännösoikeudet on myyty lisäksi Kiinaan ja Latviaan. == Palkinnot ja myynti == Ilmestymisvuonnaan se oli Finlandia-palkintoehdokas. Se oli ehdolla myös Helsingin Sanomien esikoiskirjapalkinnon saajaksi. Keväällä 2015 teos sai Suuren journalistipalkinnon yhteydessä ensimmäistä kertaa jaetun Vuoden kirja -palkinnon. Kinnuselle myönnettiin Kiitos kirjasta -tunnustuspalkinto keväällä 2015. Syksyllä 2015 hän sai kirjasta Nuori Aleksis -palkinnon. Teosta oli helmikuussa 2016 myyty noin 57 000 kappaletta. == Palkinnot ja ehdokkuudet == Vuosi Palkintogaala Kategoria Tulos Vastaanottaja(t) 2014 Helsingin Sanomien kirjallisuuspalkinto Helsingin Sanomien kirjallisuuspalkinto 2014 Finlandia-palkinto Finlandia-palkinto 2014 Bonnierin vuoden kirja Vuoden kirja 2015 Kiitos kirjasta -mitali Kiitos kirjasta -mitali 2015 Nuori Aleksis -palkinto Toisen asteen Nuori Aleksis 2016 Europese Literatuurprijs 2023 Giuseppe Acerbi -palkinto Giuseppe Acerbi -palkinto == Lähteet == == Aiheesta muualla == * Tommi Kinnunen kertoo Neljäntienristeyksestä ja sen taustasta (Arkistoitu sivu) * Kinnunen, Tommi: Neljäntienristeyksestä kohti tuntematonta – kirjailija Tommi Kinnunen paljastaa päiväkirjassaan HS:n lukijoille kirjoittamisen tuskan ja riemun HS.fi. 21.10.2015 (Arkistoitu sivu) (Arkistoitu sivu 2) Luokka:Suomalaiset romaanit Luokka:Vuoden 2014 kirjat
Uuden Musiikin Kilpailu 2019

Uuden Musiikin Kilpailu 2019 (UMK 2019) järjestettiin 2. maaliskuuta 2019. Kilpailu oli järjestyksessään kahdeksas Uuden Musiikin Kilpailu. Vuoden 2019 Uuden Musiikin Kilpailu jatkui kutsukilpailuna, jossa Daruden ja Sebastian Rejmanin kolmesta kappaleesta yksi valittiin Suomen edustuskappaleeksi. Suomen edustuskappaleeksi valittiin "Look Away". ==Formaatti== Vuoden 2019 Uuden Musiikin Kilpailu jatkui kutsukilpailuna. Uuden Musiikin Kilpailu 2019 järjestettiin 2. maaliskuuta 2019 Turun Logomossa, jossa kolmesta kappaleesta valittiin yleisöäänestyksen ja kansainvälisten raatien yhteistuloksella Suomen edustuskappale vuoden 2019 Eurovision laulukilpailussa. Kansainväliset raadit olivat vuonna 2019 Espanja, Irlanti, Iso-Britannia, Israel, Norja, Ruotsi, Tanska ja Tšekki. ==Kilpailun kulku== ===Finaali 2. maaliskuuta 2019=== Finaalia seurasi keskimäärin alle 358 000 televisionkatsojaa. Nro Kappale Säveltäjä Raadin pisteet Yleisön pisteet Yhteensä Sija 1 "Release Me" Ville Virtanen, Jaakko Manninen, Brandyn Burnette 70 19 89 3 2 "Superman" Ville Virtanen, Chris Hope,Thom Bridges 74 73 147 2 3 "Look Away" Ville Virtanen, Sebastian Rejman 96 148 244 1 Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Kansainvälisten raatien antamat pisteet Nro Kappale Yhteensä 1 "Release Me" 8 10 10 10 8 8 8 8 70 2 "Superman" 10 8 8 8 10 10 10 10 74 3 "Look Away" 12 12 12 12 12 12 12 12 96 Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat Kansainvälisten raatien pisteiden antajat * - Ana Bordas * - Michael Kealy * - William Lee Adams * - Tali Eshkoli * - JOWST * - Gabriel Alares * - Emmelie de Forest * - Jan Bors ==Lähteet== Luokka:Eurovision laulukilpailu 2019 Luokka:Suomen euroviisukarsinnat
The Origin and Development of the Moral Ideas

The Origin and Development of the Moral Ideas on suomalaisen sosiologin Edvard Westermarckin pääteos, moraalin evoluutioteoreettista taustaa käsittelevä sosiaaliantropologinen ja filosofinen yleisesitys, joka ilmestyi kahdessa osassa englanniksi vuosina 1906 ja 1908. Sen ensimmäinen osa on suomennettu nimellä Moraalin synty ja kehitys. Teos on yksi tieteenalansa klassikkoja, vaikka sen sisältöä pidetään nykyään vanhentuneena. Westermarck oli ensimmäinen laajoja kenttätutkimuksia tehnyt sosiaaliantropologi, joka vietti muun muassa vuosia tutkimustyössä Marokossa.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 53–55. Paasilinna, Helsinki 2014. The Origin and Development of the Moral Ideas on yleisesitys moraalikäsitysten historiasta ja alkuperästä. Sen pääaineistona ovat sosiaaliantropologiset tutkimustiedot ja konkreettisia esimerkkejä on runsaasti, mutta teoksen ote on enemmän moraalifilosofinen kuin Westermarckin aiemmissa teoksissa.Olli Lagerspetz: Westermarck, Edvard Filosofia.fi. Viitattu 29.1.2019. Teos sisältää perusteellisimman esityksen Westermarckin eettisen relativismin teoriasta, jonka mukaan moraali on aina yksilöllistä ja suhteellista eikä yleispäteviä moraalisääntöjä voi olla olemassa. Ympäristön antamat palkinnot (hyväksyntä) ja rangaistukset (paheksunta) määräävät sen, minkälaisia tekoja yksilö oppii pitämään hyvinä tai pahoina. Moraalin pohjana ovat niin sanotut korvauksen tunteet (retributive emotions), jotka ovat kehittyneet biologisten vaistojen pohjalta. Siveelliset arvostelmat ovat merkityksellisiä vain kunkin yhteisön omaksumien sääntöjen piirissä, ja yhteisön säännöt taas kehittyvät evoluution kautta sellaisiksi, että ne parhaiten tukevat yhteisön olemassaoloa. Ihmiskunnan rationaalisuuden kehittyessä siveelliset tunteet ovat alkaneet kohdistua yhä enemmän tekojen motiiveihin itse ulkoisten tekojen sijasta. Teoksen lähtökohtana olevaa vertailevaa metodia on myöhemmin arvosteltu, koska Westermarckin katsottiin tehneen liian rohkeita johtopäätöksiä pelkästään vertailemalla irrallisia detaljitietoja eri kulttuurien ja kansojen tavoista. Aikalaisista muun muassa Émile Durkheim kritisoi teosta tästä. Myöhemmin vertaileva metodi onkin hylätty sosiaaliantropologisessa tutkimuksessa. Englanniksi julkaistu The Origin and Development of the Moral Ideas käännettiin välittömästi saksaksi, pian ruotsiksi ja vuosina 1928–1929 myös ranskaksi. Sitä ei ole koskaan suomennettu kokonaan. Emerik Olsoni ryhtyi suomentamaan ensimmäistä osaa ruotsin kielestä vuonna 1916, mutta sai vuoteen 1920 mennessä käännettyä vain 13 ensimmäistä lukua. WSOY julkaisi Olsonin suomennoksen vuonna 1933 nimellä Moraalin synty ja kehitys I: Siveelliset yleiskäsitteet. ==Lähteet== ==Aiheesta muualla== *Koko teos vapaasti luettavissa (vuoden 1924 englanninkielinen laitos) Project Gutenberg. Luokka:Vuoden 1906 kirjat Luokka:Kirjat sosiologiasta Luokka:Kirjat etiikasta Luokka:Suomalaiset filosofian tietokirjat
Söderön

Söderön on saari Kasnäsin länsipuolella Högsåran ja Holman saarien välissä. Kemiönsaaren kunnassa. Söderön on 189 hehtaarin kokoinen ja saarella asuu vakituisesti kaksi henkilöä. Söderön on kallioinen ja metsäinen. Saaren keskellä on niittyalue Kärret. Saaren asutus sijaitsee sen pohjoislaidalla. Söderönillä sijaitsee kaksi luonnonsuojelualuetta, joista toinen on osa Saaristomeren kansallispuistoa. ==Lähteet== Luokka:Kemiönsaaren saaret
Pulaskin piirikunta (Arkansas)

Pulaskin piirikunta () on Yhdysvaltojen Arkansas’n osavaltiossa sijaitseva piirikunta. Sen väkiluku oli 393 748 vuonna 2010 ja sen pinta-ala on 2 093 neliökilometriä. Piirikunnan hallintokeskus Little Rock on myös sen suurin kaupunki. Piirikunta on saanut nimensä Casimir Pulaskilta. == Väestö == Piirikunnan asukkaista 52,6 prosenttia on valkoisia, 36,1 prosenttia mustia ja 6,05 prosenttia latinalaisamerikkalaisia. 8,11 prosenttia puhuu muita kieliä kuin englantia. 96,8 prosenttia asukkaista on Yhdysvaltain kansalaisia. Piirikunnan väestön keski-ikä on 36,8 vuotta. ==Kuvia piirikunnasta== Tiedosto:Pulaski county arkansas courthouse.jpg|Piirikunnan oikeustalo. Tiedosto:Little Rock.jpg|Little Rockin keskustaa. ==Lähteet== == Aiheesta muualla == Luokka:Arkansas’n piirikunnat
Sinauli

Sinauli, myös Sanauli (Devanagiri: सिनौली) on arkeologinen löytöpaikka Luoteis-Intiassa, josta on löydetty vanhoja hautoja. Joissakin haudoissa on kiekkopyöräisiä vaunuja. Sinauli kuuluu okralla maalatun keramiikan alueeseen. Sinaulin hautausmaa (Sanauli) sijaitsee Barot tehsil:issä, Baghpatin piirikunnassa, Uttar Pradeshin osavaltiossa, Intiassa. Nykyään se on noin 6 km päässä Jamuna-joesta. Tuon ajan asutuskeskus Alamgirpur sijaitsee noin 20 km tästä paikasta itäkaakkoon. Aiemmin Jamuna-joki saattoi virrata lähempänä. Paikan hautoihin luultavasti liittyvää suurta muinaista asutuskeskusta ei ole löydetty. Jonkinverran uunien jäänteitä esiintyy lähellä. Seudulta on tehty paljon okranvärisen keramiikan ja kupariaarteiden löytöjä. == Haudat == Sinaulin hautausmaa ajoittuu aikaan 2200–1800 eaa Pronssi- ja kupariesineitä on löydetty, muttei rautaa. Hautoja on löydetty ainakin 116. Haudat ovat joko "laajennettuja hautauksia": ruumis kyykyssä, toiseen kertaan hautauksia: vain luunsiruja, eläinhautauksia tai ruumiittomia "symbolisia hautauksia". On haudattu molempia sukupuolia, kaiken ikäisiä, monista yhteiskuntaluokista. Löytökerrostuman keskiosassa on polttetun saven tasanne, joka saattaa kieliä polttohautauksista.A History of Ancient and Early Medieval India: From the Stone Age to the 12th Century, Upinder Singh, Pearson Education India, 2008 s. 215. Lisäksi on löydetty arkkuhautauksia joissa kaksi antenniperäistä pronssimiekkaa ja kypäriä. Erään arkun kannessa on härän pää, jonka sarvien keskellä pyhän pipal-viikunapuun lehti. Haudoista on löydetty myös vaunuja, kilpiä, pitkävartinen soihtu, kypärä, Ruumiit on haudattu pää pohjoiseen tai luoteeseen päin. Antenniperäiset miekat ovat tyypillisiä kupariaarrekulttuurille, joka on pääosin myöhäisharappalainen. Niitä ei esiintynyt kypsässä Harappan kulttuurissa. Mutta keramiikka muistuttaa harappalaista. Saviastioita on ruumiin jalkopäässä ja pään lähellä, Eri haudoissa saviastioiden luku on yleensä pariton. Yhdestä paikasta on löydetty viulun muotoisen kotelon jäänteet, jossa on kupariaarrekulttuurile tyypillisiä "kalaihmisen" muotoisia kuparilevyjä. Kotelo saattaa olla kilpi. Kalaihminen saattaa tarkoittaa jumalaa. Se tuo mielene Kiinan tian-merkin, joka tarkoittaa jumalaa tai taivasta. == Vaunulöydöt == Sinaulista on löydetty hyvin vanhat sotavaunut ehkä ajalta noin 1900-1800 eaa. Varmemmin paikasta on otettu kaksi ajoitusta. 3815 ja 3500 BP, virhemarginaalilla 130 vuotta. Vaunut ovat varhaisen Mesopotamian jne. mallisia kiekkopyöräisiä, ei myöhempää puolapyöräistä tyyppiä. Vaunuhauta lienee ainakin paikallisen mahtimiehen tai sotapäällikön hauta. Löytö saattaa viitata siihen, että Indus-kulttuurin ajan ihmiset eivät olleet ainakaan kulttuurin taantumavaiheessa niin rauhanomaisia kuin on aiemmin ajateltu Asko Parpolan mukaan Sanaulin hautalöytö kertoo esi- Rigvedan aikaisesta indoiranilaisten muutosta Intiaan, ehkä BMAC-kulttuurin alueelta. == Katso myös == *Okralla maalattu keramiikka *Kupariaarrekulttuuri *Farmana == Lähteet == Luokka:Indus-kulttuuri Luokka:Uttar Pradesh
Freja Transport & Logistics

FREJA Transport & Logistics Oy on Matti Urmaksen ja Jørgen Hansenin perustama kuljetus-, huolinta ja logistiikka-alan palvelutarjoaja. Freja tarjoaa kansainvälisiä maantie-, meri-, lento- ja projektikuljetuksia. FREJAn palvelutarjoamaan kuuluvat täyskuorma-, osakuorma-, kappaletavara- sekä lämpösäädellyt kuljetukset. Yritys on osa SDK FREJA-konsernia. Yhtiön kalustossa on tuhatkunta traileria. FREJAn Suomen konttorit sijaitsevat Turussa (pääkonttori), Vaasassa, Vantaalla ja Kruunupyyssä. Yhtiön Freja Transport & Logistics Oy liikevaihto oli 162,06 miljoonaa ja tilikauden tulos 7,98 miljoonaa. Liikevaihto nousi 36,3%. Liikevoittoprosentti oli 6,3%. Tiedot perustuvat yhtiön viimeisimpään tilinpäätökseen vuodelta 2023. Yritys työllistää Suomessa n. 80 kansainvälisten kuljetusten ammattilaista. == Historia == Kun Matti Urmas ja FREJA konsernin perustaja Jørgen Hansen ostivat vuonna 2003 Maa ja Meri Oy:n, heillä oli iso visio. Tavoitteena oli kehittää yhtiöstä kansainvälinen toimija, jonka kilpailuvaltteina ovat ainutlaatuinen asiakaspalvelu sekä joustavuus. Maa ja Meri Oy oli perustettu Helsingissä vuonna 1942 hoitamaan puolustusvoimien sotakalustoa.Freja Suomi täyttää 15 vuotta Vuonna 2003 yrityksessä oli neljä työntekijää ja sen liikevaihto oli kaksi miljoonaa euroa. Vuoden 2009 alussa logistiikkayhtiö sai nykyisen nimensä Freja Transport & Logistics Oy. Konserniin kuuluvien yritysten nimet yhtenäistettiin, ja konserni alkoi rakentaa pohjoismaista brändiä. Vuonna 2021. FREJA Transport & Logistics Oy osti kruunupyyläisen TL Transin. Yrityskaupan myötä FREJAn kuljetuspalveluvalikoima kasvoi lämpötilasäädellyillä maantiekuljetuksilla ja noin 80 thermo-trailerilla. Yrityskauppa on ollut FREJAn ainoa Suomessa. FREJA hyväksyttiin jäseneksi arvostettuun World Wine Cargo Alliance -kuljetusverkostoon 2023. Verkosto kokoaa yhteen luotettavia kuljetusalan toimijoita, jotka haluavat erikoistua viinin ja muiden väkevien alkoholijuomien kuljetuksiin. FREJA Suomi on yrityksenä useana vuonna palkittu mm. Kauppalehden Menestyjä-yrityksenä. FREJA on tutkitusti myös saavuttanut kahtena peräkkäisenä vuonna kansainvälisten kuljetusten parhaan palveluntarjoajan aseman ja 74% FREJAn asiakkaista suosittelisi yritystä kansainväliseksi kuljetuskumppaniksi. Freja-konserni on perustettu Tanskassa vuonna 1985. Kansainvälisellä FREJA-konsernilla on toimipisteitä Suomen lisäksi Tanskassa, Norjassa, Ruotsissa, Puolassa ja Kiinassa. == Lähteet == Luokka:Suomalaiset logistiikkayhtiöt
Mahdottomuus (logiikka)

Mahdottomuus on logiikan käsite, mahdollisuuden vastakohta. Propositio on mahdoton, jos se ei olisi voinut olla tosi. Tällaisia ovat esimerkiksi loogisesti ristiriitaiset propositiot, jotka rikkovat esimerkiksi ristiriidan lakia tai kolmannen poissuljetun lakia. Modaalilogiikassa tämä voidaan ilmaista mahdollisten maailmojen avulla niin, että propositio on mahdoton, mikäli se ei ole tosi missään mahdollisessa maailmassa. Tutkijat ovat kehittäneet myös mahdottomien maailmojen käsitteen. Mahdottomassa maailmassa on sellaisia tosia propositioita (esimerkiksi joku loogisesti mahdoton propositio), jotka eivät olisi voineet olla tosia missään mahdollisessa maailmassa. Näin normaalit logiikan lait eivät välttämättä päde mahdottomissa maailmoissa. ==Lähteet== Luokka:Filosofian termit Luokka:Modaalilogiikka
Krzysztof Piątek

Krzysztof Piątek (s. 1. heinäkuuta 1995 Dzierżoniów, Puola) on puolalainen jalkapalloilija, joka edustaa Turkin Superliigassa pelaavaa İstanbul Başakşehiria. Hän on pelipaikaltaan hyökkääjä. Piątek aloitti uransa Niemczanka Niemczassa, josta huhtikuuta 2006 hän siirtyi Dziewiątka Dzierżoniówiin. Vuonna 2011 hän siirtyi Lechia Dzierżoniówiin ja vuonna 2012 hän teki debyyttinsä ykkösjoukkueessa. Vuoden 2013 alussa Piątek siirtyi Zagłębie Lubiniin Ekstraklasassa hän teki debyyttinsä 18. toukokuuta 2014 KS Cracoviaa vastaan. Elokuussa 2016 hän teki neljän vuoden sopimuksen Cracovian kanssa. Kesäkuussa 2018 Piątek siirtyi Genoa CFC:hen. Tammikuussa 2019 hän teki neljän ja puolen vuoden sopimuksen AC Milanin kanssa. Hän teki debyyttinsä tässä seurassa 26. tammikuuta 2019 0–0-tasapelissa SSC Napolia vastaan ja kolme päivää myöhemmin hän teki kaksi maalia samaa vastustajaa vastaan Italian Cupin 2–0-voitossa. Piątek siirtyi tammikuussa 2020 saksalaisseura Hertha Berliniin. Hän pelasi lainalla Italiassa vuoden 2022 alkupuoliskon Fiorentinassa ja kauden 2022–2023 Salernitanassa. Hän siirtyi kesällä 2023 turkkilaisseura İstanbul Başakşehiriin. Piątek pelasi vuodesta 2015 alkaen Puolan alle 20- ja alle 21-vuotiaiden maajoukkueissa. Hän pelasi kolme ottelua alle 21-vuotiaiden EM-kilpailuissa 2017. Piątek teki ensiesiintymisensä Puolan A-maajoukkueessa 11. syyskuuta 2018 ystävyysottelussa Irlantia vastaan. MM-kilpailuissa 2022 hän tuli vaihdosta kentälle kahdessa alkulohko-ottelussa. Hän on pelannut maaliskuun 2024 loppuun mennessä 28 A-maaottelua ja tehnyt niissä 11 maalia: lokakuussa 2018 Kansojen liigan ottelussa Portugalia, maaliskuussa 2019 EM-karsintaottelussa Itävaltaa, kesäkuussa 2019 EM-karsintaotteluissa Pohjois-Makedoniaa ja Israelia, marraskuussa 2019 EM-karsintaottelussa Israelia, lokakuussa 2020 ystävyysottelussa Suomea, marraskuussa 2020 ystävyysottelussa Ukrainaa, maaliskuussa 2021 MM-karsintaottelussa Unkaria, lokakuussa 2021 MM- karsintaottelussa San Marinoa, maaliskuussa 2022 ystävyysottelussa Skotlantia sekä marraskuussa 2022 ystävyysottelussa Chileä vastaan. == Lähteet == * Profiili Soccerway-sivustolla === Viitteet === == Aiheesta muualla == * Profiili AC Milanin sivustolla Luokka:Puolalaiset jalkapalloilijat Luokka:Vuonna 1995 syntyneet Luokka:Elävät henkilöt
Distocyclus

Distocyclus on lasiveitsikalojen heimoon (Sternopygidae) kuuluva kalasuku. Francisco Mago Leccia kuvasi suvun ensimmäisenä vuonna 1978. == Lajit == Sukuun kuuluu ainakin seuraavat 2 lajia: * Distocyclus conirostris (C. H. Eigenmann & W. R. Allen, 1942) * Distocyclus guchereauae (Meunier, Jégu & Keith, 2014) == Lähteet == Luokka:Veitsikalat
Fyre Festival

Fyre Festival oli ”luksusmusiikkifestivaali”, jonka tarkoituksena oli mainostaa Fyre-nimistä musiikkialan varaussovellusta. Tapahtuma oli tarkoitus järjestää Great Exuma -saarella Bahamalla 2017. == Mainonta == Festivaalin mainonnassa käytettiin paljon kuuluisia Instagram-käyttäjiä. Fyre Festivaalin avajaisviikonlopun aikana järjestäjillä oli suuria ongelmia ruuan, majoituksen sekä esiintyjien kanssa ja festivaalin tapahtuma-aikaa lykättiin viime hetkellä, jopa osan vierailijoista ollessa jo saarella. Festivaalin mainonnassa vierailijoille oli luvattu gourmet-ruokaa sekä majoitus huvilassa, mutta paikan päällä vierailijoita odottivat valmiit voileivät sekä FEMA- teltat. Osa vierailijoista oli maksanut jopa tuhansia euroja lipuista. Tapahtuman suuren epäonnistumisen seurauksena järjestäjät joutuivat vähintään kahdeksan oikeudenkäynnin kohteeksi, joista monet ovat ryhmäkanteita. Yksi niistä pyrkii saamaan yli 100 miljoonaa dollaria vahingonkorvausta. Tapahtuman järjestäjiä syytetään petoksesta lippujen ostajia kohtaan. 30. kesäkuuta 2017 Yhdysvaltain eteläisen piirin syyttäjä syytti Billy McFarlandia, Fyre Media Inc. -yhtiön toimitusjohtajaa petoksesta. Maaliskuussa 2018 McFarland myönsi syyllisyytensä petoksiin. 11. lokakuuta 2018 hän sai 6 vuoden vankilatuomion, minkä lisäksi hänet määrättiin luovuttamaan 26 miljoonaa dollaria. == Lähteet == Luokka:Musiikkitapahtumat Luokka:2017
Eutresia

Eutresia () oli antiikin aikainen alue Arkadian maakunnassa Kreikassa. Se sijaitsi Mainalian ja Parrhasian välisellä alueella. Eutresia oli yksi Arkadian neljästä heimoalueesta tai heimovaltiosta Kynurian, Mainalian ja Parrhasian ohella. Kukin näistä alueesta oli Arkadian valtiomallissa samantasoinen Arkadian polisten eli kaupunkivaltioiden, kuten Tegea, Mantineia ja Orkhomenos, kanssa. Eutresian sisäisestä poliittisesta järjestelmästä ei tiedetä käytännössä mitään. == Maantiede ja historia == Eutresia sijaitsi Arkadian pohjoisosissa. Aluetta asutti alun perin eutresien (Eutresioi) heimo. Eutresian kaupungit olivat Pausaniaan mukaan:Pausanias: Kreikan kuvaus 8.27.3. * Kharisia * Knauson * Paroreia * Ptolederma * Trikolonoi * Zoeteion eli Zoitia Minkään näistä kaupungeista ei tiedetä olleen poliksia, mutta ei ole mahdotonta, ettei joku olisi ollut. == Lähteet == Luokka:Antiikin Arkadia
Berndt Ludvig Federley

Berndt Ludvig Federley (30. kesäkuuta 1906 Tampere Kuka kukin on (Aikalaiskirja) 1954, s. 128–129 (Viitattu 29.1.2019) – 23. kesäkuuta 1976) oli arkistoneuvos, historioitsija tietokirjailija. ==Henkilöhistoria== Berndt Federleyn vanhemmat olivat arkkitehti Carl Birger Federley ja Gerdrud Helene Pacius ja puoliso vuodesta 1949 Gerda Synnöve Marianne Ahlbäck. Federley tuli ylioppilaaksi 1929 ja valmistui filosofian maisteriksi 1932 ja lisensiaatiksi 1946. Filosofian tohtoriksi hän väitteli 1948. Hän oli valtionarkiston ylimääräinen amanuenssi 1931–1936 ja nuorempi amanuenssi 1936–1940, Viipurin maakunta-arkiston va. hoitaja 1940–1945, Savo-Karjalan maakunta-arkiston hoitaja 1945, valtionarkiston vanhempi amanuenssi 1945–1949, arkistonhoitaja 1949–1952 ja kansliaosaston johtaja vuodesta 1952 vuoteen 1970. Vuonna 1969 arkistoneuvoksen arvon saanut Federley oli kahteen otteeseen Helsingin yliopiston dosentti ja työskenteli erikoisopettajana Teknillisessä korkeakoulussa. Hän oli Suomen Tiedeseuran jäsen ja Suomen historiallisen seuran tutkijajäsen.Kuolleita. Helsingin Sanomat, 28.6.1976, s. 13. ==Julkaisuja== * Om planer på ett sekret utskott vid Borgå lantdag, 1931 * Om gränsen mellan Tavastland och Savolax, 1933 * Svenska samskolan i Tammerfors 1895–1945, 1949, Runar Lemberg, Berndt Federley * R. A. Wrede: lantdagsmannen och rättskampen 1877–1904, 1958 * Med Finlands ständers bifall och samtycke, 1960 * R. A. Wrede och Robert Hermanson, 1961, julkaisussa Finländska gestalter 1, ss. 99–120 * Konung, ståthållare och korporationer: studier i Estlands förvaltning 1581–1600, 1962 * Robert Montgomery och frågan om ministeransvarighet och parlamentarism i Finland på 1880- och 1890-talet, 1963 * Till frågan om rikslagstiftningen: om den tyska doktrinen och dess betydelse för den ryska politiken mot Finland, 1965, Berndt Federley, Johan Chydenius, Sven-Erik Åström * Carl Alexander Armfelt, 1968, julkaisussa Finländska gestalter 7, ss. 7–45 * Politik och parlamentarism, 1970, julkaisussa Nuet och historien: uppsatser tillägnade Sven Lindman den 19 Augusti 1970, ss. 59–69 * Finländska sonderinger hos västmakterna under det första världskriget, 1971, julkaisussa Beretning: foredrag og forhandlinger ved det nordiske historikermøde i København 1971, 9-12 August, ss. 178–193 * Diktatur och lantdag: finländska opinioner 1903–1905, 1976, Berndt Federley, Reginald Jägerhorn, Henrik Meyer ==Lähteet== Luokka: Suomalaiset arkistonhoitajat Luokka: Suomalaiset virkamiehet Luokka: Suomalaiset tietokirjailijat Luokka: Suomalaiset historioitsijat Luokka: Vuonna 1906 syntyneet Luokka: Vuonna 1976 kuolleet
Kynuria

Kynuria ( tai Kynouria; ) tai Kynouría () voi viitata seuraaviin paikkoihin Kreikassa: == Antiikki == * Kynuria, antiikin aikainen alue Arkadian maakunnassa Peloponnesoksen niemimaan sisäosissa * Kynuria, antiikin aikainen alue Peloponnesoksen niemimaan itärannikolla == Nykyaika == * Kynouría, nykyinen alue Arkadian alueyksikössä Peloponnesoksen alueella; vastaa antiikin Kynuriaa Peloponnesoksen itärannikolla ** Nótia Kynouría, ”Eteläinen Kynouría”, kunta Arkadian alueyksikössä Peloponnesoksen alueella ** Vóreia Kynouría, ”Pohjoinen Kynouría”, kunta Arkadian alueyksikössä Peloponnesoksen alueella
Mainalia

Mainalia (, ) oli antiikin aikainen alue Arkadian maakunnassa Kreikassa. Se käsitti alueen Arkadian länsi- ja lounaisosissa. Mainalia oli yksi Arkadian neljästä heimoalueesta tai heimovaltiosta Eutresian, Kynurian ja Parrhasian ohella. Kukin näistä alueesta oli Arkadian valtiomallissa samantasoinen Arkadian polisten eli kaupunkivaltioiden, kuten Tegea, Mantineia ja Orkhomenos, kanssa. == Maantiede == Mainalia sai nimensä Mainalos- tai Mainalon-vuoresta (nyk. Maínalo). Sen itäpuolella sijaitsi Tegeatis eli Tegean kaupunkivaltion alue ja itä- ja pohjoispuolella Mantinike eli Mantineian kaupunkivaltion alue. Mainalos-vuoret toimivat rajana kummankin suuntaan. Mainalian eteläpuolella sijaitsi Maleatis eli Malean kaupungin alue. Se oli alun perin osa Arkadiaa, mutta myöhemmin Spartan valloittama ja osa Lakoniaa. Mainalian keskus oli Mainaloksen kaupunki. === Polikset === Vaikka Mainalia muodosti kokonaisuudessaan eräänlaisen polista eli kaupunkivaltiota vastanneen heimovaltion, osa sen paikallisyhteisöistä voidaan myös lukea poliksiksi. Mainalian polikset olivat: * Asea * Dipaia * Eutaia * Helisson * Oresthasion * Pallantion === Muut asutukset === Mainalian muita kaupunkeja tai kyliä olivat: * Afrodision * Anemosa * Athenaion * Haimoniai * Iasaia * Ladokeia * Lykaia (Lykoa) * Mainalos * Peraitheis * Sumateion == Historia == Mainalialaisista käytettiin etnonyymiä Mainalios (). Suurin osa Mainalian kaupunkien asukkaista siirrettiin Megalopoliin kaupunkiin sen perustamisen vuonna 371/370 eaa. jälkeen. Tämän jälkeen Megalopoliissa oli mainalialaisten () fyle. Kaupunki perustettiin Mainalian alueelle sen lounaiskulmaan, ja sen perustamista johtaneista kymmenestä perustajasta (oikistēs) kaksi oli mainalialaisia. Myöhemmin ainakin osa mainalialaisista oli mukana Arkadian liitossa. Näin Mainalian heimovaltio vaikuttaa säilyneen olemassa myös Megalopoliin perustamisen jälkeen. == Lähteet == Luokka:Antiikin Arkadia
Parrhasia

Parrhasia () oli antiikin aikainen alue Arkadian maakunnassa Kreikassa. Se käsitti alueen Arkadian länsi- ja lounaisosassa. Parrhasia oli yksi Arkadian neljästä heimoalueesta tai heimovaltiosta Eutresian, Kynurian ja Mainalian ohella. Kukin näistä alueesta oli Arkadian valtiomallissa samantasoinen Arkadian polisten eli kaupunkivaltioiden, kuten Tegea, Mantineia ja Orkhomenos, kanssa. == Maantiede == Parrhasia käsitti Alfeios-joen etelä- ja länsipuolisen alueen Arkadian Messenian vastaisella rajalla. === Polikset === Vaikka Parrhasia muodosti kokonaisuudessaan eräänlaisen polista eli kaupunkivaltiota vastanneen heimovaltion, osa sen paikallisyhteisöistä voidaan myös lukea poliksiksi. Parrhasian polikset olivat: * Figaleia * Lykosura === Muut asutukset === Parrhasian muiksi kaupungeiksi tai kyliksi mainitaan: * Akakesion * Akontion * Basilis * Bathos * Daseai * Kypsela * Makareai * Proseis * Thoknia * Trapezus == Historia == Parrhasiaa asuttivat parrhasialaiset (), joita pidettiin yhtenä Arkadian vanhimmista heimoista. Kreikkalaisessa mytologiassa alueen nimi tuli Parrhasoksesta, Arkadian kuninkaan Lykaonin pojasta, joka perusti Parrhasian kaupungin. Tämä kaupunki yhdistetään yleensä Lykosuraan. Klassiselle kaudelle 400-luvulle eaa. tultaessa Mantineia oli alistanut Parrhasian alaisuuteensa. Spartalaiset palauttivat alueelle sen itsenäisyyden vuonna 421 eaa. Peloponnesolaissodassa Parrhasia oli mukana peloponnesolaisliitossa.Thukydides: Peloponnesolaissota 5.33. Roomalaisilla kirjailijoilla adjektiivit Parrhasius ja Parrhasis tarkoittavat usein ”arkadialaista” yleisessä merkityksessä.Vergilius: Aeneis 8.344, 11.31; Ovidius: Muodonmuutoksia 8.315. Tätä kautta selittyvät muun muassa ilmaisut Parrhasides stellae (”Parrhasialaiset tähdet”, Ursa major),Ovidius: Fasti 4.577. Parrhasia dea (”Parrhasian jumalatar”, Carmenta)Ovidius: Fasti 1.618. ja Parrhasia virgo (”Parrhasian neito”, Kallisto).Ovidius: Tristia 2.190. == Lähteet == Luokka:Antiikin Arkadia
Sternopygus

Sternopygus on lasiveitsikalojen heimoon (Sternopygidae) kuuluva kalasuku. == Lajit == Sukuun kuuluu seuraavat 9 lajia: * Sternopygus aequilabiatus (Humboldt, 1805) * Sternopygus arenatus (Eydoux & Souleyet, 1850) * Sternopygus astrabes (Mago-Leccia, 1994) * Sternopygus branco (Crampton, Hulen & Albert, 2004) * Sternopygus castroi (Triques, 2000) * Sternopygus macrurus (Bloch & J. G. Schneider, 1801) — Siimaveitsikala * Sternopygus obtusirostris (Steindachner, 1881) * Sternopygus pejeraton (L. P. Schultz, 1949) * Sternopygus xingu (Albert & W. L. Fink, 1996) == Lähteet == Luokka:Veitsikalat
Isopoliteia

Isopoliteia () tarkoitti antiikin Kreikassa ”kansalaisoikeuksien samanarvoisuutta” eli sitä, että jollekin toisen kaupungin kansalaiselle tai koko kaupungille myönnettiin toisen kaupungin kansalaisuuden edut. Tämä oli kuitenkin voimassa vain silloin, kun toisen kaupungin kansalaiset muuttivat kansalaisuuden myöntäneeseen kaupunkiin. Kyseessä olevat kaupungit olivat yleensä poliksia eli kaupunkivaltioita. Yksilön tapauksessa tällaisessa potentiaalisten kansalaisoikeuksien myöntämisessä saattoi olla kyse henkilökohtaisesta kunnianosoituksesta, kun taas kaupunkien välillä asiasta voitiin sopia molemminpuolisella sopimuksella. Jos kaupungit menivät vielä pidemmällä ja sopivat, että niillä oli kokonaan yhteinen kansalaisuus, tällöin kyseessä oli sympoliteia. == Tunnettuja isopoliteia-sopimuksia == Isopoliteia- sopimus tunnetaan piirtokirjoitus- tai muiden lähteiden perusteella muun muassa seuraavien kaupunkien väliltä: * Ateena ja Plataiai (400-luku eaa.) * Ateena ja Rhodos (n. 200 eaa.) * Byzantion ja Ateena (n. 339 eaa.)Demosthenes: Puhe kunniaseppeleestä 90–91. * Henna ja Entella (300–200-luku eaa.) * Hierapytna ja Arkades (200-luku eaa.) * Hierapytna ja Priansos (100-luku eaa.) * Keoksen tetrapolis ja Histiaia/Oreos (364 eaa.) * Keoksen tetrapolis ja Eretria (364 eaa.) * Khalke ja Knidos (300-luku eaa.) * Korintti ja Argos (300-luku eaa.) * Ksanthos ja Myra * Kyrene ja Thera (300-luku eaa.) * Messene ja Figaleia * Miletos ja Istros (300-luku eaa.) * Miletos ja Kios (n. 228 eaa.) * Miletos ja Kyzikos (300-luku eaa.) * Miletos ja Mylasa (209/208 eaa.) * Miletos ja Olbia (329 eaa.) * Miletos ja Pygela (300-luku eaa.) * Pergamon ja Tegea (100-luku eaa.) * Priene ja Bargylia * Smyrna ja Magnesia (n. 243 eaa.) * Temnos ja Teos == Lähteet == Luokka:Antiikin Kreikan politiikka Luokka:Kreikankieliset sanat ja sanonnat
Pænda

Gabriela Horn (s. 25. tammikuuta 1989 Deutschlandsberg, Steiermark, Itävalta), tunnettu myös taiteilijanimellään Pænda tai PÆNDA, on itävaltalainen laulaja. Hän edusti Itävaltaa kappaleella "Limits" vuoden 2019 Eurovision laulukilpailussa Tel Avivissa. == Lähteet == Luokka:Itävaltalaiset laulajat Luokka:Itävallan euroviisuedustajat Luokka:Vuoden 2019 euroviisuedustajat Luokka:Vuonna 1989 syntyneet Luokka:Elävät henkilöt
Limits (Pændan kappale)

Limits on itävaltalaisen laulajan Pændan esittämä kappale, jolla hän edusti Itävaltaa vuoden 2019 Eurovision laulukilpailussa, Tel Avivissa. Kappale kilpaili Euroviisujen toisessa semifinaalissa, jossa se sijoittui seitsemänneksitoista ja karsiutui finaalista. == Lähteet == Luokka:Itävallan euroviisuedustuskappaleet Luokka:Vuoden 2019 euroviisuedustuskappaleet
Heidi Nikkinen

Heidi Nikkinen (s. 10. tammikuuta 2001 Kouvola) on suomalainen ampuma- ja maastohiihtäjä. Nikkinen edustaa seuratasolla Kouvolan Hiihtoseuraa. == Ura == Heidi Nikkinen debytoi kansainvälisissä kilpailuissa ampumahiihdon nuorten maailmanmestaruuskilpailuissa 2017. Parhaimmillaan hän ylsi pikakilpailussa yhdeksänneksi. Hän myös kuului Suomen neljänneksi sijoittuneeseen alle 19-vuotiaiden naisten viestijoukkueeseen. Seuraavan vuoden kilpailuissa Nikkinen sijoittui kahdesti hopealle; pikakilpailussa ja viestissä. Lisäksi hän oli viides normaalimatkalla. Vuonna 2019 Nikkinen saavutti jälleen nuorten MM-mitalin. Hän sijoittui kolmanneksi normaalimatkalla kahdesta sakkominuutista huolimatta. Nikkinen debytoi alle 22-vuotiaille tarkoitetussa IBU Juniorcupissa kaudella 2018–2019 17-vuotiaana. Parhaimmillaan hän on ollut 12:s Lenzerheiden normaalimatkalla. Hän kuuluu Suomen ampumahiihtomaajoukkueeseen kaudella 2020-2021. == Lähteet == * Heidi Nikkisen profiili kansainvälisen ampumahiihtoliiton tulospalvelussa Luokka:Suomalaiset ampumahiihtäjät Luokka:Vuonna 2001 syntyneet Luokka:Elävät henkilöt
Betamovie

Betamovie on Sonyn kehittämä analoginen videokameranauhuri. Se käyttää Betamax-standardin mukaista kasettiin pakattua magneettinauhaa. Betamovie tuotiin markkinoille vuonna 1983. Sony esitteli kehittyneemmän Video 8 -kameranauhurin jo 1985, jolloin Betamoviesta luovuttiin. == Teknologia == Betamovie oli kuluttajamarkkinoiden ensimmäinen kameranauhuri. Sitä ennen oli esitelty niin ikään kotikäyttöön suunnattu CVC-järjestelmä, jossa kamera ja nauhuri ovat erillisiä yksiköitä. Betamovie-laitteen nauhuriosa on lähes neliön muotoinen ja mitoiltaan noin 15 senttimetriä kanttiinsa. Leveys on vain hieman Betamax-kasetin leveyttä suurempi. Betamovie-kameranauhurista puuttuu toistomahdollisuus, joten kuvattua tuotosta ei pysty katsomaan saman tien, mikä on videotallennuksen keskeinen etu filmilaitteisiin nähden. Betamovien varhaisimmasta mallista, Sony BMC-100, puuttuu automaattinen tarkennus ja elektroninen etsin. Seuraajamallissa, Sony BMC-100, sen sijaan on automaattinen tarkennus. Kameran käyttöergonomia on hyvä: siinä on elokuvakameratyyppinen otekahva, johon on sijoitettu tallennuksen käynnistys- ja pysäytysnäppäimet. Mikrofoni on muotoiltu ja sijoitettu siten, että se eliminoi suuren osan kameran melko voimakkaasta moottorinäänestä. Pöytämallisiin videonauhureihin verrattuna erittäin pienikokoinen Betamovie- laite vaati poikkeavia teknisiä ratkaisuja. Betamovien pyörivän kuvarummun halkaisija on 45 millimetriä; Betamaxin pöytänauhureissa halkaisija on 75 millimetriä. Kuvarummun pyörimisnopeus on 2 500 kierrosta sekunnissa, kun se Betamax-nauhureissa on 1 500 kierrosta. Aktiivitilassa nauha kiertyy 300 astetta kuvarummun ympäri. Betamoviella kuvattuja nauhoja voi toistaa Betamax- nauhureissa teknisistä eroista huolimatta. Viimeinen Betamovie-kameramalli oli Sony BMC-1000K. Se esiteltiin 1987. Malli kykeni tallentamaan kuvaa 15 luksin valaistusvoimakkuudessa. == Lähteet == == Aiheesta muualla == *ECNMag: The History of Camcorders (28.8.2014) *Youtube: Betamovie: Sony's Terrible (But Ingenious) Camcorder *Youtube: Inside a 1980s Betamovie Video Camera Luokka:Tallennusvälineet
Tuukka Invenius

Tuukka Invenius (s. 6. elokuuta 1997) on suomalainen uransa lopettanut ampumahiihtäjä. Hän edustaa seuratasolla Soisalon Ampumahiihtäjiä. Myös hänen pikkuveljensä, Otto Invenius on ampumahiihtäjä. == Ura == Tuukka Invenius pääsi ensimmäisen kerran Suomen ampumahiihtomaajoukkueeseen IBU-Cupin kaudenavauksessa 2016–2017. Tammikuussa 2017 hän kilpaili ensimmäisissä maailmancupin kilpailuissaan Oberhofissa. Hän oli pikakilpailun 82:nen, joka on toistaiseksi hänen paras sijoituksensa. Seuraavalla kaudella hän sijoittui kolmanneksi IBU Juniorcupin Obertilliachin pikakilpailussa. Arvokilpailuissa Invenius on parhaimmillaan ollut viides vuoden 2018 nuorten Euroopan- mestaruuskilpailujen pikakilpailussa. Hän sijoittui takaa-ajossa kuudenneksi. Invenius on kuului myös Suomen kuudenneksi sijoittuneeseen miesten viestijoukkueeseen. Nuorten maailmanmestaruuskilpailuissa hänen paras sijoituksensa on takaa-ajon 10:s vuodelta 2018. Hän kuului myös Suomen viidenneksi sijoittuneeseen viestijoukkueeseen vuonna 2017. == Lähteet == * Tuukka Inveniuksen profiili kansainvälisen ampumahiihtoliiton tulospalvelussa * https://www.soisalonseutu.fi/urheilu/4377019 Luokka:Suomalaiset ampumahiihtäjät Luokka:Vuonna 1997 syntyneet Luokka:Elävät henkilöt
Tottenhamin ryöstö 1909

Tottenhamin ryöstö 1909 (tunnetaan englanniksi nimellä Tottenham Outrage, ”Tottenhamin tyrmistys”) tapahtui 23. tammikuuta 1909, kun kaksi latvialaista maahanmuuttajaa, Paul Hefeld ja Jacob Lepidus, ryöstivät aseella uhaten Tottenhamissa sijainneen Schnurmannin kumitehtaan palkkarahat. Ryöstöä seurasi kymmenen kilometrin mittainen takaa-ajo, jossa ryöstäjiä jahtasivat poliisit sekä sivullisista koostunut väkijoukko. Ryöstäjät ja takaa-ajajat kulkivat takaa-ajon aikana muun muassa autolla, jalan, ratsailla, kaapatulla raitiovaunulla ja varastetuilla hevoskärryillä. Takaa-ajon aikana ammuttiin kaikkiaan yli 400 laukausta. Yksi poliisi sekä kymmenvuotias poika kuolivat ammuskelussa, ja lisäksi 21 ihmistä loukkaantui. Takaa-ajo päättyi Chingfordissa, kun Hefeld ampui itseään päähän. Lepidus lukittautui läheisen asuintalon makuuhuoneeseen ja ampui itsensä. Surmansa saaneiden poliisin ja pojan hautajaiskulkuetta oli seuraamassa yli puoli miljoonaa ihmistä, heidän joukossaan 3 000 poliisia. Takaa-ajoon osallistuneiden poliisien rohkeuden tunnustamiseksi perustettiin King’s Police Medal -urhoollisuusmitali. Yhdessä Sidney Streetin piirityksen kanssa Tottenhamin ryöstö muutti Yhdistyneessä kuningaskunnassa asenteet maahanmuuttajia kohtaan epäluuloisista jopa vihamielisiksi. == Lähteet == Luokka:Rikokset Lontoossa Luokka:Ryöstöt Luokka:1909
Leimautuminen

Leimautuminen voi tarkoittaa seuraavia: * Leimautuminen, etologian käsite * Leimautuminen, myös geneettinen leimautuminen, molekyyligenetiikan käsite * Leimautuminen eli häpeäleima eli stigma, sosiaalipsykologian käsite
Piero Umiliani

Piero Umiliani (17. heinäkuuta 1926 Firenze, Italia – 14. helmikuuta 2001 Rooma, Italia) oli italialainen elokuvasäveltäjä. Hän teki sävellyksiä useisiin eksploitaatioelokuviin 1960- ja 1970-luvuilla, muun muassa spagettiwesterneihin ja gialloelokuviin. Yksi Umilianin tunnetuimmista sävellyksistä on ”Mah Nà Mah Nà”. Sävellys tehtiin alun perin vuoden 1968 Ruotsista kertovaa mondo-dokumenttia Svezia, inferno e paradiso varten. Siitä tuli entistäkin tunnetumpi, kun se esitettiin Seesamtiessä muppetien laulamana. == Lähteet == == Aiheesta muualla == * Piero Umilianin viralliset kotisivut Luokka:Italialaiset elokuvasäveltäjät Luokka:Vuonna 1926 syntyneet Luokka:Vuonna 2001 kuolleet
Vadim Fadejev

Vadim Ivanovitš Fadejev (; 25. joulukuuta 1917 – 5. toukokuuta 1943) oli neuvostoliittolainen taistelulentäjä ja hävittäjä- ässä.http://wp.scn.ru/en/pilots/wars/1/p1499#pilot Viitattu 30.1.2019. Kapteenin sotilasarvoisena hän taisteli 16. GIAP:ssa, lentäjätovereinaan muun muassa Aleksandr Pokryškin sekä Grigori Retškalov. Fadejev lensi aluksi I-16-konetyypillä sekä sittemmin Curtiss P-40 Kittyhawkilla ja P-39 Airacobralla. Fadejev kaatui vuonna 1943 saksalaisten Me 109 -parvea vastaan taistellessaan. Hän saavutti Neuvostoliiton sankarin arvon kaatumisensa jälkeen. Matalahyökkäyksistään tunnetun Fadejevin kutsutunnus ja lempinimi oli Boroda eli Parta. Fadejev saavutti vähintään 20 (17+3) pudotusta ja toimi lentueen päällikkönä 16. GIAP:ssa.https://forum.valka.cz/topic/view/102308/Fadejev-Vadim-Ivanovic Viitattu 30.1.2019. Lisäksi hän aiheutti vastustajalle, Natsi-Saksan Wehrmachtille suurta tuhoa maataistelulennoillaan, tuhoamalla useita sen ajoneuvoja.Mellinger & Stanaway, 2001: s. 63-64. ==Lähteet== *Mellinger, George & Stanaway, John: Bell P-39 Airacobra -ässät, Koala-kustannus, 2001 (s.63-64) ISBN 952-5186-34-2. *Fadějev, Vadim Ivanovič *Vadim Ivanovič Fadějev pohřešován *http://wp.scn.ru/en/pilots/wars/1/p1499#pilot *Указ Президиума Верховного Совета СССР «О присвоении звания Героя Советского Союза начальствующему составу Военно-Воздушных сил Красной Армии» от 24 мая 1943 года // Ведомости Верховного Совета Союза Советских Социалистических Республик : газета. — 1943. — 31 мая (№ 20 (226)). — С. 1 ===Viitteet=== Luokka:Neuvostoliittolaiset lentäjät Luokka:Neuvostoliiton sankarit Luokka:Neuvostoliittolaiset toisessa maailmansodassa kaatuneet Luokka:Vuonna 1917 syntyneet Luokka:Vuonna 1943 kuolleet
Outi Vapaavuori

Outi Maria Inkeri Vapaavuori (o.s. Laitinen, ent. Laitinen-Vapaavuori; s. ) on suomalainen eläinlääkäri ja Helsingin yliopiston eläinlääketieteellisen tiedekunnan pieneläinkirurgian professori. Laitinen valmistui Eläinlääketieteellisestä korkeakoulusta eläinlääkäriksi (ELL) vuonna 1985, pieneläinsairauksien erikoiseläinlääkäriksi 1990 ja eläinlääketieteen tohtoriksi vuonna 1994. Hän suoritti lisäksi Diplomate of European College of Veterinary Surgeons -tutkinnon (Versailles, Ranska). Hän oli Helsingin yliopiston eläinlääketieteen kirurgian dosentti 2002–2007. Laitinen työskenteli Eläinlääketieteellisen korkeakoulun, sittemmin Helsingin yliopiston eläinlääkärinä vuosina 1985–1999. Hän toimi Vantaalla Tikkurilan eläinlääkäriaseman eläinlääkärinä vuosina 1991–2000. Tästä ajasta hän teki useamman vuoden ajan tutkimustyötä Yhdysvalloissa ensin Michiganin valtionyliopistossa (1995–1996) ja vähän myöhemmin Pennsylvanian yliopistossa (1998–1999). Suunnittelijana hän valmisteli Helsingin yliopiston eläintieteellisen tiedekunnan siirtoa Viikkiin (2000–2001) ja johti yliopistollista eläinsairaalaa (2002–2006). Outi Vapaavuori toimi seuraavaksi saman tiedekunnan kliinisenä opettajana (2007). Pieneläinkirurgian professorina hän on toiminut vuodesta 2008. Vapaavuoren tieteellinen tuotanto käsitti vuoden 2014 loppupuoleen mennessä noin 60 tieteellistä julkaisua. Hänen puolisonsa on oikeustieteen kandidaatti Jan Vapaavuori (2005–), joka on toiminut muun muassa Helsingin pormestarina. ==Lähteet== ==Aiheesta muualla== *Outi Vapaavuori. Professor, Equine and Small Animal Medicine (helsinki.fi) Luokka:Vuonna 1959 syntyneet Luokka:Suomalaiset eläinlääkärit Luokka:Suomalaiset professorit Luokka:Helsingin yliopiston professorit Luokka:Elävät henkilöt
Marja Aarnio-Isohanni

Marja Katriina Aarnio-Isohanni (s. 1962) on suomalainen yritysjohtaja. Hän on toiminut hoiva-alan yritysten Esperi Caren, Esperi Care Groupin ja Esperi Care Holdingin toimitusjohtajana vuodesta 2003, kahden ensinmainitun yhtiön hallituksen puheenjohtajana sekä Ilmarisen hallituksen varajäsenenä. Ennen hoiva-alaa Aarnio-Isohanni oli media-alan sarjayrittäjä. Aarnio-Isohanni on koulutukseltaan terveystieteen tohtori ja MBA. Aarnio-Isohanni on Elinkeinoelämän Keskusliiton sekä sosiaali- ja terveysalan yritysten asiaa ajavan Hyvinvointiala HALI ry:n hallituksen jäsen. Vuonna 2016 Aarnio-Isohanni oli Suomen toiseksi eniten ansainnut nainen. Hän sai tuolloin tuloja Esperin enemmistöomistuksen myymisestä sijoitusyhtiö ICG:lle. Aarnio-Isohanni sai sinä vuonna 5,2 miljoonaa euroa pääomatuloja. Aarnio-Isohanni omistaa vuonna 2019 Esperistä suoraan ja oman yhtiönsä kautta 10,49 prosenttia. Esperi Caren hoivakodeissa paljastuneista epäkohdista nousseen kohun seurauksena hän ilmoitti 29. tammikuuta 2019 jättävänsä tehtävänsä Esperi Caren toimitusjohtajana. Esperi Caren hallituksen puheenjohtaja Harri-Pekka Kaukosen mukaan Aarnio-Isohanni jatkaa edelleen yrityksen omistajana. == Lähteet == Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Vuonna 1962 syntyneet Luokka:Elävät henkilöt
Ruotsin naisten salibandymaajoukkue

Ruotsin naisten salibandymaajoukkue on Svensk Innebandyn hallinnoima joukkue, joka edustaa Ruotsia naisten kansainvälisissä otteluissa. Ruotsi on ylivoimaisesti MM-kisojen menestynein joukkue. Se on voittanut 14 MM-kisoissa 11 mestaruutta, muun muassa yhdeksän viimeisintä vuodesta 2007 alkaen. Luokka:Ruotsin salibandy Luokka:Salibandymaajoukkueet
Albina Palmqvist

Albina Maria Palmqvist (1. kesäkuuta 1829 Kööpenhamina – 12. toukokuuta 1903 Helsinki) oli suomalainen porvarisnainen. Hänet tunnetaan kirjailija Aleksis Kiven romanttisen rakkauden kohteena ja Kiven todennäköisenä muusana. Albina Palmqvistin kautta Kivi sai ensikosketuksensa maailmankirjallisuuteen. == Elämä == Albina Palmqvistin vanhemmat olivat räätälimestari Albin Palmqvist (1804–1855) ja Ane Nielsen (1807–1886). Hänellä oli vanhempi sisar Sofia (1828–1894), veljet Ludvig "Lullu"Rahikainen, s. 121 (1831–1880) ja Edmund (1840–1871) sekä nuorempi sisar Hilma (1842–1925). Albin Palmqvist oli rakennuttanut 1830-luvulla Helsinkiin Pohjoisesplanadin ja Fabianinkadun kulmaan suurehkon kivitalon, josta perhe joutui sittemmin muuttamaan talousvaikeuksien takia Kaivokadulle, missä he omistivat puutalon. Albina Palmqvist ei tullut toimeen vanhempiensa kanssa ja elämä riitaisassa perheessä johti tuskatiloihin. Albina oli kiinnostunut kirjallisuudesta ja musiikista, ja sai niistä henkireiän. Albina Palmqvist tutustui Aleksis Kiveen kenties Edmundin kautta; toinen vaihtoehto on Kiven opiskelukaveri Rudolf Bandly. Albinan äidinkieli oli ruotsi, eikä hän taitanut suomea, siten hän seurusteli myös Kiven kanssa ruotsiksi. Hän opasti nuorta Kiveä maailmankirjallisuuden klassikoiden pariin. Palmqvist ja Kivi tapasivat keskustella lukemistaan kirjoista, ja Palmqvistien laaja kirjasto oli lajissaan aarreaitta ajan Helsingissä. Kirjasto oli enimmäkseen ruotsinkielinen. Kivi kosi Albina Palmqvistia kirjeitse vuonna 1854, mutta tämän vanhemmat eivät suostuneet. Kosinta lienee kaatunut ainakin osittain Kiven vähävaraisuuteen. Palmqvist asui vuosina 1857–1861 pitkiä aikoja äitinsä sukulaisten luona Kööpenhaminassa, missä hän tutustui kuvanveistäjä Walter Runebergiin.Rahikainen, s. 159 Kivi kosi Palmqvistia toistamiseen kesällä 1865, mutta vastaus oli jälleen kielteinen. Kivi kuoli 1872. Albina Palmqvist adoptoi Edmundin tyttären Annan 1873. Hän asui Annan (1865–1939) ja äitinsä kanssa Pohjoisesplanadin talossa, Ane Nielsen oli tuolloin jälleen varoissaan. Albina Palmqvist peri äidiltään huomattavan omaisuuden. Suuri osa varoista meni Annan puolisolle Matti Kurikalle (1863–1915), jonka omistama sanomalehti Viipurin Sanomat ajautui tuonnempana vararikkoon, ja Albina Palmqvist menetti sitä myötä valtaosan omaisuudestaan. Äitinsä kuoleman jälkeen Albina asui Anna ja Matti Kurikan luona Viipurissa. Kurikoiden liitto päättyi eroon ja Anna avioitui Nurmekseen, minne myös Albina Palmqvist muutti joksikin aikaa. Palmqvist palasi Helsinkiin, missä hän asui sisarensa Hilman kanssa. Hilman puoliso August Robert Svanström (1838–1901) oli Aleksis Kiven läheinen ystävä. Albina Palmqvist kuoli lyhyen sairastelun jälkeen 73-vuotiaana. == Lähteet == * === Viitteet === ==Aiheesta muualla== * Finna: Albina : Aleksis Kiven suuri rakkaus Luokka:Suomalaiset henkilöt Luokka:Vuonna 1829 syntyneet Luokka:Vuonna 1903 kuolleet
Rauta(II)oksalaatti

Rauta(II)oksalaatti eli ferro-oksalaatti (C2O4Fe·2 H2O) on rauta- ja oksalaatti-ionien muodostama ioniyhdiste. Yhdistettä käytetään väriaineena ja valokuvauskemikaalina. ==Ominaisuudet, valmistus ja käyttö== Huoneenlämpötilassa rauta(II)oksalaatti on keltaista kiteistä ainetta. Yhdiste liukenee vain vähäisessä määrin veteen, mutta hyvin happoliuoksiin. Kuumennettaessa se hajoaa rauta(II)oksidiksi, rauta(III)oksidiksi, raudaksi, hiilidioksidiksi, hiilimonoksidiksi ja hapeksi. Rauta(II)oksalaatin alkeiskoppi on rombinen ja sen rakenne on polymeeri, joka koostuu rauta- ja oksalaattiyksiköistä, jotka ovat liittyneet toisiinsa vesimolekyylien välityksellä. : Rauta(II)oksalaattia valmistetaan vesiliukoisen rautasuolan ja oksaalihapon tai oksalaattisuolan välisellä reaktiolla. Niukkaliukoinen rauta(II)oksalaatti saostuu liuoksesta. Yhdistettä käytetään värjäämään lasia ja emaleja vihertävänruskeiksi ja sitä käytetään myös eräiden taiteilijavärien ja maalien valmistukseen. Yhdistettä voidaan myös käyttää valokuvauskemikaalina. ==Lähteet== Luokka:Oksalaatit Luokka:Rautayhdisteet
Tammisaaren saaristo

Tammisaaren saaristo () on saaristo Suomenlahden rannikolla läntisellä Uudellamaalla. Se sijaitsee pääasiassa Raaseporin kunnassa Hankoniemen ja Porkkalan välisellä rannikko-osuudella. Saaristo jakautuu ulko- ja sisäsaaristoon. Osa ulkosaaristoa kuuluu Tammisaaren saariston kansallispuistoon. Saaristossa tavataan jokaista Suomen luonnolle tyypillistä rannikkotyyppiä. Laaja saaristo muodostuu loivasta peneplaanista, jota kallioperän murtumalinjat rikkovat. Saariston länsiosassa monilla saarilla on matalia hietikoiden reunustamia poukamia, jotka ovat linnustollisesti arvokkaita.Tammisaaren ja Hangon saariston ja Pohjanpitäjänlahden merensuojelualue Ympäristöhallinto ==Lähteet== ==Aiheesta muualla== *Saaristo Visit Raseborg *Tammisaaren saariston kansallispuisto Metsähallitus Luokka:Suomen saaristot Luokka:Raaseporin luonto